Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 
Paragraph Index: 5

2. § A Megállapodás magyar nyelvű szövege a következő: „Megállapodás a Magyar Köztársaság Kormánya és az Albán Köztársaság Kormánya között a terrorizmus, a kábítószer illegális forgalma és a szervezett bűnözés elleni harcban történő együttműködésről A Magyar Köztársaság Kormánya és az Albán Köztársaság Kormánya (a továbbiakban: Felek) attól a törekvéstől vezérelve, hogy hozzájáruljanak a kétoldalú kapcsolataik fejlődéséhez, abban a meggyőződésükben, hogy az együttműködés a szervezett bűnözés, különösen a kábítószerekkel folytatott bűnözés, a terrorizmus és az embercsempészés elleni harcban és ezek hatásos megakadályozásában lényeges jelentőséggel bír, aggodalommal tekintve a kábítószerekkel és pszichotrop anyagokkal folytatott visszaélések és ezek meg nem engedett forgalmazásának világszerte tapasztalt növekedésére, egyeztetni kívánva a nemzetközi szervezett bűnözés elleni akciókat a hamis vagy hamisított, vagy visszaélésre szánt úti okmányok használatának korlátozására, figyelemmel az e területen meglévő nemzetközi szerződésekre az alábbiakban állapodtak meg:

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes